section_heading: Istaživačka putovanja
paragraph_text: Tijekom prve dvije ekspedicije, nitko od 5 bijelih osoba koje su ga pratile, nije preživio: dvije su preminule tijekom prve i tri tijekom druge ekspedicije. Za vrijeme druge ekspedicije kroz Afriku, gdje pronalazi rijeku Kongo, napisao je u svom dnevniku da je naredio da se spali 30 gradova i najmanje 60 sela i manjih naselja. Stanleyeve piromanske ekspedicije prouzrokovale su smrt i bijedu među stanovništvom. Pošto je Leopold želio staviti pod svoju komandu velike oblasti u Kongu, dozvoljava Stanleyu pregovore sa stanovništvom, koje je Stanley prevario s različitim trikovima zapadnog društva koje lokalno stanovništvo nije poznavalo, tako da su vjerovali da je čarobnjak. Kritiziran je za svoj loš tretman stanovništva, ali to nije bilo ništa u poređenju s onim što je belgijski kralj Leopold II. napravio u Kongu u periodu 1880. – 1908.